# ОБЯВА ЗА ИЗБОР НА ИЗПЪЛНИТЕЛ

# на услуга с предмет „Апробиране на модела за мониторинг на усвоените компетенции на завършилите професионално обучение, чрез външно независимо оценяване на резултатитеи тестване на модела „секторен съвет за квалификация“, вкл. чрез участие в държавните изпити и осъществяване на външно независимо оценяване на резултатите, както и установяване на приложимостта на модела в България.“

**1. Въведение**

1.1. **Информация за проекта**

Проект „Качество и ефективност“, финансиран от Оперативна програма „Развитие на човешките ресурси” 2014-2020, съфинансирана от Европейския социален фонд, се изпълнява от конкретен бенефициент Националната агенция за професионално образование и обучение (НАПОО), с партньори Министерство на труда и социалната политика (МТСП) и Агенция по заетостта (АЗ).

1.2. **Основни дейности** по Проект „Качество и ефективност“:

* Дейност 1. Анализ на дейностите за мониторинг и контрол на качеството на услугите за професионално обучение в центровете, включващ и възможности за възлагане на част от тези дейности на външни изпълнители.
* Дейност 2. Актуализиране на съществуващи или разработване на нов/и модел/и\* за мониторинг и контрол на качеството на услугите, предоставяни от центровете за професионално обучение.

*\*Моделът за мониторинг на усвоените компетенции на завършилите професионално обучение, чрез външно независимо оценяване на резултатите е разработен от външен изпълнител и е наличен на интернет страницата на НАПОО.*

* Дейност 3. Апробиране на модела за мониторинг и последващ контрол, включително чрез неговото осигуряване с човешки ресурси, подобряване на информационното осигуряване и техническа обезпеченост. **В тази дейност е планирано и Апробиране на модела за мониторинг на усвоените компетенции на завършилите професионално обучение, чрез външно независимо оценяване на резултатите.**
* Дейност 4. Обучение на служителите от институциите на пазара на труда за придобиване на компетентности за работа в новата среда, вкл. и за извършване на мониторинга и последващия контрол.
* Дейност 5. Информиране на потребителите и популяризиране на новия модел за качеството на услугите за професионално обучение**.**
* Дейност 6. Оценка на приложения модел и нормативната му регламентация

1.3. **Целеви групи и заинтересовани страни** по дейност 3, обект на настоящата процедура:

* Служители в НАПОО
* Служители в администрациите на Министерството на труда и социалната политика и Агенция по заетостта

Заинтересовани страни:

* Граждани, кандидати за обучение
* Центрове за професионално обучение (ЦПО)
* Работодатели и работодателски организации
* Други държавни институции (НОИ, МОН и др.)

1.4. **Целта на проекта** е модернизиране дейността на НАПОО с цел предоставянето на по-качествени услуги по професионално обучение, чрез изграждането на по-ефективна система за мониторинг и прилагането на законодателството в областта на професионалното образование и обучение. Специфичните цели на проекта са:

1.4.1. Преодоляване на дисбаланса между професионалните умения на лицата, придобили квалификация и потребностите на бизнеса чрез разработване и прилагане на нов подход в процеса на мониторинг на усвоените компетенции на завършилите професионално обучение, както и гарантиране на качеството на предлаганото професионално обучение от обучителните институции на пазара на труда.

1.4.2. Подобряване на механизма за комуникация между НАПОО, институциите, предлагащи услуги по професионална квалификация и другите заинтересовани страни (работодатели, държавни институции, потребителите на услугата), включително чрез надграждане на информационната система на НАПОО.

1.5 **Целта на услугата с предмет**: „Апробиране на модела за мониторинг на усвоените компетенции на завършилите професионално обучение, чрез външно независимо оценяване на резултатите“ е **тестване на модела „секторен съвет за квалификация“, вкл. чрез участие в държавните изпити и осъществяване на външно независимо оценяване на резултатите, както и установяване на приложимостта на модела в България**.

**2. Подробно описание на задълженията на изпълнителя:**

**Изпълнителят трябва да:**

**2.1.** Изготви детайлен план график със срокове за изпълнение на отделните задачи, съгласувано с Възложителя.

**2.2.** Създаде секторен съвет за квалификация с участието на представители на работодатели и браншови работодателски организации, обучаващи институции (професионални гимназии, ЦПО, висши училища), който има следните задачи:

* + приема правилник за дейността си (по образец на Възложителя);
	+ утвърди ЦПО, в които да се проведе апробиране на независимо външно оценяване. *Не е допустимо апробирането да се осъществи в ЦПО, което е към юридическото лице изпълнител по тази процедура.*
	+ избере членове на работни групи от по двама експерти (които работят в съответния сектор), които да се включат в изпитните комисии за провеждане на държавен изпит по професия ;
	+ приема обобщения доклад по т.2.6 ;
	+ организира открито заседание или отворено събитие, на което представя резултата от апробирането и приложимостта на външното независимо оценяване в България;
	+ участва в конференциите и други публични събития, свързани с темата и организирани от НАПОО и от други институции в рамките на проект „Качество и ефективност“;

**2.3.** Подготви провеждането на независимо външно оценяване на 60 обучени лица в ЦПО по конкретни професии, като:

* + идентифицира и съгласува с НАПОО ЦПО-та, в които се провежда обучение с придобиване на СПК по конкретна професия/професии и предстои провеждане на държавен изпит за придобиване на професионална квалификация - по теория и практика на професията;
	+ определи работни групи от по двама експерти, включващи представители на работодателите и на работниците и служителите, които да вземат участие в комисиите по чл. 4, ал.1, т. 4 и т.5 от Наредба № 1 от 19.02.2020 г. за организацията и провеждането на държавни изпити за придобиване на професионална квалификация – по теория и практика на професията в конкретни ЦПО;
	+ подготви списъци с обучаваните лица, които ще се явяват на държавен изпит и конкретните дати за провеждане на изпитите, с посочени ЦПО и професии;
	+ подготви/обучи членовете на работните групи за изпълнение на задачата, свързана с участието им в комисиите по чл. 4 ал.1 от Наредба № 1 от 19 февруари 2020 г. за организацията и провеждането на държавните изпити, а именно: комисия за подготовка и оценяване на държавния изпит - част по теория на професията; комисия за провеждане и оценяване на държавния изпит - част по практика на професията;

**2.4.** Осигури участието на всяка от работните групи от двама експерти в държавните изпити в част по теория на професията и част по практика на професията, които:

* да бъдат включени в заповедта на директора на ЦПО по чл. 4, ал. 2, т. 4 от Наредба №1 от 19.02.2020 г. за организацията и провеждането на изпитите за придобиване на професионална квалификация като представители на работодателите или на синдикатите;
* участват в комисията и изпълняват задълженията си;
* осъществяват паралелно външно независимо оценяване на обучаваните лица на държавния изпит част теория и част практика, за което изготвят протоколи;
* предоставят анкетни карти на обучаваните лица за оценка на удовлетвореността им;
* правят снимки от изпитите и от попълването на анкетните карти;
* имат ангажимент да попълнят карти за участие в проекта на 60-те обучавани (по образец на ОПРЧР);
* посочват поне един ЦПО и поне трима обучавани за участие в националната конференция на НАПОО.

**2.5.** Възложи на всяка група от двама експерти да представи доклад от участието в комисията, в който описва становището си относно:

* съответствието между НИП и държавния образователен стандарт за придобиване на квалификация по конкретните професии;
* актуалност на знанията, уменията и компетенциите, констатирани пропуски на съществени знания и умения, положителни, отрицателни констатации, препоръки;

Докладът следва да включва и пакет от документи, съдържащ: изпитна тема/изпитен билет (за изпита по теория), изпитно задание (за изпита по практика), списък с лица, явили се на държавния изпит – част по теория и част по практика, копие на протоколи с оценки на изпитната комисия, протокол с независима оценка от групата от двама експерти, копие от протокола на комисията по чл. 4, ал. 9, т. 8 и ал.10, т.4 от Наредба №1 от 19.02.2020 г. за организацията и провеждането на изпитите за придобиване на професионална квалификация.

**2.6.** Изготви обобщен доклад, който съдържа:

* отчет на извършената дейност;
* анализ на докладите на работните групи по т.2.5;
* предложения за промени в ДОС по конкретни професии, СППОО, НИП, учебни планове и програми, изпитни билети;
* становище относно целесъобразността от създаването на секторни съвети;
* условия за устойчивост на секторния съвет по квалификация;
* предложения за иницииране на проекти.

**3. Комуникация между Възложител и Изпълнител**

* ВЪЗЛОЖИТЕЛЯТ предоставя на ИЗПЪЛНИТЕЛЯ наличната информация за модела за мониторинг на компетенциите с външно независимо оценяване, разработена по проект „Качество и ефективност”.
* ВЪЗЛОЖИТЕЛЯТ съгласува представения от ИЗПЪЛНИТЕЛЯ детайлен план график за работа, както и избраните ЦПО и обучените в тях лица , които ще бъдат включени в процеса по апробиране на независимото оценяване.
* ВЪЗЛОЖИТЕЛЯТ предоставя на изпълнителя подготвения образец на правилник и други документи по проект „Качество и ефективност”.
* ИЗПЪЛНИТЕЛЯТ следва да подпише декларация за неразгласяване на информация за работата си по тази поръчка.
* Изпълнителят предоставя резултатите от работата си под формата на доклади на хартиен носител и в ел. вид.
* Изпълнителят предоставя в електронен вид ежемесечна справка за изпълнените в съответствие с детайлния план график за работа дейности.
* ИЗПЪЛНИТЕЛЯТ следва да отразява бележките и отговаря на въпросите на възложителя в срока, определен в договора.
1. **Етапи на извършване на дейността:**

**Етап 1**

Изготвяне на график за дейностите, съгласуван с Възложителя.

**Етап 2**

Учредяване на Секторен съвет за квалификация (ССК) – встъпително заседание, утвърждаване на правилник, комисии, план за работа.

**Етап 3**

Подбор на ЦПО и на обучавани лица, които се явяват на държавен изпит за придобиване на професионална квалификация, съгласуване с Възложителя

**Етап 4**

Участие в провеждане на държавния изпит за придобиване на професионална квалификация - по теория и практика на професията на минимум 60 обучени лица, изготвяне на доклади по т. 2.5.

**Етап 5**

Приемане от ССК на докладите по т. 2.5.

Изготвяне на доклада по т. 2.6.

**Етап 6**

Заседание на ССК – приемане на доклада по т. 2.6.

**Етап 7**

Представяне на доклада публично – на открито заседание на секторния съвет по квалификация или на конференция с участие на минимум 50 лица - представители на обучаващи институции (ЦПО), обучавани, представители на НАПОО, МТСП, АЗ, работодателски организации, синдикати.

**Етап 8**

Заседание на ССК – приемане на план за действие след приключване на работата по проекта.

**Етап 9**

Представяне на доклада в НАПОО, коригиране при необходимост, плащане.

1. **Прогнозна стойност**

**27 600 лв.(двадесет и седем хиляди и шестстотин лева) без ДДС** или 33 120,00.00 лева, (тридесет и три хиляди и сто и двадесет) лева с включено ДДС.

Изпълнителят следва да предвиди в рамките на тази сума всички разходи - за възнаграждение, командировки, провеждане на заседания, организационни разходи и др. необходими за изпълнение на дейностите, посочени в т.2 в пълния им обем.

1. **Срок за изпълнение на услугата**
2. септември 2022 г.
3. **Условие за участие**

Не е допустимо кандидатът да има лицензирано ЦПО от НАПОО, поради предпоставки за конфликт на интереси. С избор на такъв изпълнител няма да бъдат постигнати целите на външното независимо оценяване, заради възможна пристрастност или липса на обективност.

За участие в избора на изпълнител, кандидатът трябва да посочи в предложението си професиите, за които ще апробира външното независимо оценяване и да представи поне 4-ма експерти, които работят в съответния сектор (независимо на какви позиции в предприятията) и имат професионален опит в професионалното образование или професионалното обучение в поне 5 дейности за последните 4 г., свързани с тези професии. Под професионален опит се разбира опит като преподаватели или като членове на изпитни комисии в ПОО по тези професии.

Опитът се доказва с копие на договори, препоръки, референции, протоколи и др.

1. **Критериите за избор на изпълнител са**:

До оценка се допускат технически предложения които отговарят на изискванията.

Критерий за избор на изпълнител е най-ниска цена.

**Срок за представяне на офертите**

15 дни след публикуване на обявата.

**Приложение**:

1. Проект на договор

2. Проект на предложение